- 443 - 



qu'il tient de là faire célébrer quelque petit obsèque pour le feu 

 roy d'Angleterre. 



IV 



LETTRE DE l'aMBASSADEUR JEAN DE SAINT-MAURIS , DONNANT AU PREMIER 

 MINISTRE GRANVELLE DES DÉTAILS SUR LA SANTÉ DE FRANÇOIS I'^'" ET 

 SUR LES DISPOSITIONS BELLIQUEUSES DE SON FUTUR SUCCESSEUR. 



Paris, 12 mars 1547. 



(Original chiffré, avec déchiffrement marginal de la main d'un 

 secrétaire. — Recueil Chifflet, à la Bibliothèque de Be- 

 sançon.) 



A Monseigneur monsieur de Grandvelle , garde des seaulx 

 de l'Empereur. 



Monseigneur, il ne .m'a esté possible vous escripre si amplement 

 comme j'eusse bien désirer, pour le soudain partement de ce pour- 

 teur, par lequel il m'a sembler empourter vous advcrtir que aujour- 

 d'huy le roy se retrouve bien fort malade d'une fièbvre, laquelle 

 luy est survenue parce que son apposteme s'est rouvert, ouquel il 

 se retrouve telle pourriture que les médicins despèrent de la cura- 

 tion. Ledict roy est à RambouUet , lieu champestre de où l'on ne 

 l'ose tirer pour non le mectre en hazard -, et il désireroit estre à 

 Sainct-Germain. Monsieur le daulphin l'abandonne peu; et je tiens 

 qu'il viendroit peu à propoz ledict roymorust, parce que ledict 

 daulphin a démonstré estre du tout enclin à la guerre. 



Je ne faiz double, monseigneur, vous aurez sceu ce que ledict 

 roy me respondist de faire cesser ses apprestz de guerre , mais 

 encores qu'il me le déclaira ainsy et qu'il l'ayt faict dire à l'em- 

 pereur par monsieur Mesnaige (1). Sy est-ce qu'il faict secrètement 

 tenir prest tout ce qu'il peult tant de sa gendarmerie que légion- 

 naires, pour, comme ilz dient, secourir leur pays sy Sa Majesté les 

 envahist, dont ilz démonstrent se doubler, et de tant plus que 

 Sadicte Majesté ayt quasy du tout submis à elle la Germanie , en 

 laquelle ilz estimoient que Sadicte Majesté auroit beaucoup plus à 

 travailler. Et, selon que j'ay entendu, ilz dressent aujourd'huy 

 maintes practiques avec les Lighes , signamment pour assister 

 Strasbourg. Il m'a aussy esté certifié qu'ilz font tousjours tenir 



(1) Jacques Mesnage, ambassadeur de France auprès de Charles-Quint. 



